## Rješenje Agencije za zaštitu tržišnog natjecanja klasa UP/I 030-02/2001/74

### NN 2/2002 (8.1.2002.), Rješenje Agencije za zaštitu tržišnog natjecanja klasa UP/I 030-02/2001/74

# AGENCIJA ZA ZAŠTITU TRŽIŠNOG NATJECANJA

77

Na teme­lju članka 24., članka 27. stavak 1. i članka 29. stavak 1.
Zakona o zaštiti tržišnog natjeca­nja (»Narodne novine«, broj 48/95, 52/97 i 89/98),
po prijavi namjere provedbe koncentracije poduzetnika, koju je podnio
poduzetnik Privredna banka Zagreb d.d., sa sjedištem u Zagrebu, Račkoga 6,
zastupan po punomoćnici Jasni Vlašić, odvjetnici iz Odvjetničkog društva
Bogdanović & Dolički, ravnate­lj Agencije za zaštitu tržišnog natjeca­nja
donosi s­ljedeće

## RJEŠENJE

1. Ocje­njuje se kao dopuštena koncentracija poduzetnika nastala stjeca­njem
većinskog udjela u teme­ljnom kapitalu poduzetnika Međimurska banka d.d., sa
sjedištem u Čakovcu, V. Morandinija 37, od strane poduzetnika Privredna banka
Zagreb d.d., sa sjedištem u Zagrebu, Račkoga 6.

2. Koncentracija poduzetnika iz točke 1. izreke ovoga rješe­nja upisuje
se u Upisnik o koncentracijama.

3. Ovo rješe­nje bit će objav­ljeno u »Narodnim novinama«.

4. Podnosite­lj prijave, poduzetnik Privredna banka Zagreb d.d.,
obveznik je plaća­nja upravne pristojbe u iznosu od 255.000,00 kuna. Upravna
pristojba uplaćuje se u korist Državnog proračuna Republike Hrvatske.

```
Obrazlože­nje
```

1. Agencija za zaštitu tržišnog natjeca­nja (da­lje: Agencija) zaprimila
je 30. srp­nja 2001. prijavu namjere provedbe koncentracije koju je podnio
poduzetnik Privredna banka Zagreb d.d. (da­lje: PBZ), sa sjedištem u Zagrebu,
Račkoga 6, zastupan po punomoćnici Jasni Vlašić, odvjetnici iz Odvjetničkog
društva Bogdanović & Dolički, iz Zagreba, A. von Humboldta 4b.

Predmetna koncentracija nastaje stjeca­njem većinskog udjela u  teme­ljnom kapitalu poduzetnika Međimurska
banka d.d. (da­lje: MB), sa sjedištem u Čakovcu, V. Morandinija 37, od strane
poduzetnika PBZ.

Dostav­ljena prijava nije sadržavala sve podatke propisane člankom 7.
Pravilnika o načinu vođe­nja Upisnika o koncentracijama (»Narodne novine«, broj
30/97), te je podnosite­lj prijave istu nadopunio dopisom od 20. rujna 2001.
Stoga se taj datum smatra danom podnoše­nja prijave koncentracije.

Prijava namjere provedbe koncentracije poduzetnika iz točke 1. izreke
ovoga rješe­nja podnesena je Agenciji, sukladno odredbama članka 22. i 23.
stavak 1. Zakona o zaštiti tržišnog natjeca­nja (da­lje ZZTN).

II. U postupku ocjene prijav­ljene namjere provedbe koncentracije
utvrđene su sljedeće či­njenice:

a) Pravni teme­lj koncentracije je Ugovor o prodaji i prijenosu dionica
Međimurske banke d.d., Čakovec, sklop­ljen 20. prosinca 2000., između
poduzetnika PBZ i MB.

Poduzetnik PBZ je sklapa­njem rečenog ugovora stekao 88,67% od ukupnog
broja redovnih te 82,89% od ukupnog broja povlaštenih dionica poduzetnika MB.

Do nastanka predmetne koncentracije imate­lji udjela u teme­lj­nom kapitalu
MB bili su mali dioničari.

Nakon provedene koncentracije udjele u teme­ljnom
kapitalu imaju kako slijedi:

|  |  |
| --- | --- |
| Imate­lj dionica | Udio u teme­ljnom kapitalu |
| PBZ | 87,42% |
| ostali dioničari | 12,48% |
| vlastite dionice | 0,10% |
| Ukupno | 100,00% |

b) Agencija obvezu prijave namjere provedbe koncentracije, sukladno
odredbi članka 22. ZZTN, utvrđuje teme­ljem ukupnog godiš­nje­g prometa
sudionika koncentracije u obračunskom razdob­lju koje je prethodilo
koncentraciji.

Međutim, u predmetima ocjene koncentracije banaka, godiš­nji promet
banke utvrđuje se prema ukupnom prihodu iz redovnog poslova­nja banke u godini
koja prethodi koncentraciji.

Ukupan godiš­nji promet sudionika predmetne
koncentracije prikazan je u s­ljedećoj tabeli:

|  |  |
| --- | --- |
| Sudionik | Ukupan godiš­nji promet |
| koncentracije | sudionika koncentracije u godini |
| if !supportEmptyParas endif | koja je prethodila nastanku |
| if !supportEmptyParas endif | koncentracije (1999.)\* |
| PBZ | 1.619.000.000,00 kuna |
| MB | 119.496.000,00 kuna |
| Ukupno | 1.738.496.000,00 kuna |

\* Ukupni prihod iz redovnog poslova­nja banke,
prema Odluci Hrvatske narodne banke o statističkom izvješću za banke (»Narodne
novine«, broj 57/99, 3/01), uk­ljučuje sljedeće stavke: ukupni kamatni prihod,
ukupni nekamatni prihod, troškovi rezervira­nja za gubitke.

Slijedom navedenog, u konkretnom je slučaju nastala koncentracija
poduzetnika koja podliježe obveznoj prijavi radi ocjene i upisa u Upisnik o
koncentracijama.

c) Mjerodavno tržište, sukladno članku 19. ZZTN, utvrđeno je kao tržište
univerzalnog bankarstva na području Republike Hrvatske.

d) Tržišni udjeli sudionika koncentracije na
mjerodavnom tržištu, prema ukupno izdanim kreditima, aktivi i ukupno prim­ljenim
depozitima u godini koja prethodi nastanku koncentracije (1999.) iznose:

|  |  |  |  |
| --- | --- | --- | --- |
| Sudionik | Udio prema | Udio prema | Udio prema |
| koncentracije | izdanim | ukupnoj | ukupno |
| if !supportEmptyParas endif | kreditima | aktivi | primljenim |
| if !supportEmptyParas endif | if !supportEmptyParas endif | if !supportEmptyParas endif | depozitima |
| PBZ | 14,20% | 16,83% | 15,72% |
| MB | 1,25% | 1,20% | 1,54% |

e) Uprava PBZ predmetnu koncentraciju obrazlaže sljedećim pravnim i
gospodarskim razlozima:

Dana 16. listopada 2000. godine PBZ je podnijela Upravi i Nadzornom odboru
MB ponudu za kup­nju dionica MB, kojom je ponudila da od svih dioničara MB
otkupi sve dionice kojih su ti dioničari imate­lji. Uprava MB je, uz prethodno
pribav­ljenu suglasnost Nadzornog odbora MB, donijela odluku o tome da se
prihvati navedena ponuda.

U Okvirnom ugovoru o postupku i uvjetima preuzima­nja MB, sklop­ljenom
16. listopada 2000., ugovorne su se strane sporazumjele da će MB svakom
dioničaru uputiti obavijest o prihvaća­nju ponude PBZ-a i svakom dioničaru
ponuditi da s MB sklopi ugovor o nalogu, teme­ljem koje­ga će dioničar, kao
nalogodavac, povjeriti MB, kao nalogoprimcu, da organizira i provede prodaju
PBZ-u svih dionica kojima takav dioničar raspolaže.

PBZ je miš­lje­nja da je MB
kvalitetna banka, čija će se vrijednost uvećati ulaskom PBZ-a kao strateškog
partnera, posebice u smislu poveća­nja kapitala, uvođe­nja novih proizvoda na
bankarskom tržištu, te know-how-a i stručnog osposob­ljava­nja mena­džmenta,
štiteći klijente banke.

III. Razmatrajući navedene či­njenice,
Savjet za zaštitu tržiš­nog natjeca­nja (da­lje: Savjet) je na 53. sjednici,
održanoj 30. listopada 2001., sukladno odredbi članka 30. stavka 2. točke 3.
ZZTN, ocijenio:

a) S obzirom da je ukupan
godiš­nji promet sudionika koncentracije, izračunat teme­ljem ukupnog prihoda
iz redovnog poslova­nja u 1999. godini, godini koja je prethodila koncentraciji
iznosio 1.738.496.000,00 kuna, kako je navedeno u toči II. b) obrazlože­nja
ovoga rješe­nja, predmetna koncentracija, nastala stjeca­njem većinskog udjela
PBZ u MB, sukladno članku 22. ZZTN, podliježe obveznoj prijavi radi ocjene i
upisa u Upisnik o koncentracijama.

b) Predmetna je koncentracija
ocije­njena dopuštenom.

Savjet je prilikom donoše­nja
ocjene o dopuštenosti koncentracije naročito uzeo u obzir sljedeće či­njenice:

a) Grupu PBZ, koja je u
sastavu Gruppo IntesaBci, čine PBZ, te 17 drugih društava (Riadria banka d.d.,
Rijeka, Privredna banka Laguna banka d.d., Poreč, PBZ American Express d.o.o.,
Zagreb, PBZ Leasing d.o.o., PBZ Kapital d.o.o., PBZ Invest d.o.o., PBZ Nekretnine
d.o.o., i dr.), koja sudjeluju na tržištu pruža­nja financijskih usluga.

Stjeca­njem većinskog udjela
u teme­ljnom kapitalu MB od strane PBZ, udio Grupe PBZ na mjerodavnom tržištu
univerzalnog bankarstva na području Republike Hrvatske (PBZ, MB, Riadria banka
d.d. i Laguna banka d.d.), povećat će se za nešto više od 1% (ovisno o
promatranom kriteriju: ukupno prim­ljeni depoziti, ukupno izdani krediti, te
ukupna aktiva), te će iznositi približno 20%, odnosno 20,58% prema ukupno prim­ljenim
depozitima, 19,76% prema ukupno izdanim kreditima, te 20,82% prema ukupnoj
aktivi.

Također, položaj MB na tržištu određen je ­njenim lokalnim karakterom i
čvrstim položajem u Međimurskoj županiji, gdje istu lokalno stanovništvo
prepoznaje kao »svoju« banku.

b) Slijedom iznijetog, budući da provođe­njem predmetne koncentracije ne
dolazi do stvara­nja ili jača­nja vladajuće­g položaja sudionika koncentracije
na mjerodavnom tržitu na način da se značajno ili trajno ograničava ili ukida
slobodno tržišno natjeca­nje, odlučeno je kao što je navedeno u točkama 1. i 2.
izreke ovoga rješe­nja.

III. Na teme­lju članka 37.a ZZTN, rješe­nja Agencije objav­ljuju se u
»Narodnim novinama«, kako je odlučeno u točki 3. izreke ovoga rješe­nja.

IV. Rješe­nje Agencije o upisu u Upisnik o koncentracijama podliježe
naplati upravnih pristojbi, sukladno odredbi članka 2. stavak 1. Zakona o
upravnim pristojbama (»Narodne novine«, broj 8/96), te članka 14. točke 18.,
pod nazivom: »Pristojbe za zaštitu tržišnog najteca­nja«, Zakona o izmjenama i
dopunama Zakona o upravnim pristojbama (»Narodne novine«, broj 131/97), tarifni
broj 106. točka 1., i tarifni broj 107. točka 1.

Sukladno odredbi članka 1. točke 1. Uredbe o izmjeni tarife Zakona o
upravnim pristojbama (»Narodne novine«, broj 116/00), plaća se upravna
pristojba u iznosu od 250.000,00 kn.

Iznos iz točke 4. izreke ovoga rješe­nja (5.000,00 kuna na ime tarifnog
broja 106. točka 1. i 250.000,00 kuna na ime tarifnog broja 107. točka 1.)
uplaćuje se posebnom uplatnicom u korist Državnog proračuna Republike Hrvatske
u roku od petnaest (15) dana od dana dostave rješe­nja, na račun broj:
30102-630-16 poziv na broj: 24/5002 – (navesti MB).

Pristojbeni obveznik dužan je dokaz o izvršenoj uplati up­rav­ne
pristojbe dostaviti Agenciji bez odgode, a najkasnije u roku od petnaest (15)
dana od izvršene uplate, pozivom na broj klasa: UP/I 030-02/01-01/74. U
protivnom će Agencija, primjenom članka 10. stavak 2. Zakona o upravnim
pristojbama, pokrenuti pred nadležnom Poreznom upravom postupak prisilne naplate
upravne pristojbe od pristojbenog obveznika, poduzetnika PBZ.

UPUTA O PRAVNOM LIJEKU

Ovo je rješe­nje konačno u upravnom postupku. Protiv ovoga rješe­nja
nije dopuštena žalba, ali nezadovo­ljna stranka može, sukladno odredbi članka
37. ZZTN, pokrenuti upravni spor kod Upravnog suda Republike Hrvatske u roku od
trideset (30) dana od dana dostave ovoga rješe­nja.

Klasa: UP/I 030-02/2001/74
Urbroj: 580-02-01-07-05
Zagreb, 30. listopada 2001.

Ravnate­lj
**mr. sc. Hrvoje Momčinović**, v. r.

Rješenje, NN 2/2002-77